ซื้อสุทธิ Put DW หลังหุ้นพลังงาน-ดัชนีหลักทรัพย์ปรับตัวขึ้นต่อเนื่องเป็นวันที่ 2
Call DW หุ้น HEMRAJ บวกทะลุ 206% ในวันศุกร์ ขณะที่นักลงทุนให้ความสนใจซื้อขาย DW บนหุ้นพลังงาน โดยเฉพาะ Call DW บนหุ้น PTT หลังจากหุ้นอ้างอิงปรับตัวขึ้นแข็งแกร่ง รวมทั้ง DW บนหุ้นรับเหมาก่อสร้างอย่าง ITD หลังจากที่ราคาหุ้นอ้างอิงปรับตัวขึ้นระหว่างวัน ส่วนทางด้านการซื้อขาย SET50 DW มีปริมาณการซื้อขายไม่สูงมากจากการที่ดัชนีหลักทรัพย์อ้างอิงเคลื่อนไหวในกรอบแคบ
20 เม.ย. 2558

บล.แมคควอรี เปิดเผยว่า Call DW หุ้น HEMRAJ บวกทะลุ 206% ในวันศุกร์ ขณะที่นักลงทุนให้ความสนใจซื้อขาย DW บนหุ้นพลังงาน โดยเฉพาะ Call DW บนหุ้น PTT หลังจากหุ้นอ้างอิงปรับตัวขึ้นแข็งแกร่ง รวมทั้ง DW บนหุ้นรับเหมาก่อสร้างอย่าง ITD หลังจากที่ราคาหุ้นอ้างอิงปรับตัวขึ้นระหว่างวัน ส่วนทางด้านการซื้อขาย SET50 DW มีปริมาณการซื้อขายไม่สูงมากจากการที่ดัชนีหลักทรัพย์อ้างอิงเคลื่อนไหวในกรอบแคบ
โดย SET50 Put ได้รับความสนใจมากกว่า SET50 Call ทั้งนี้ DW28 ที่เกี่ยวข้อง ได้แก่ S5028P1506B, PTT28C1508A, ITD28C1506A และ ITD28C1510A เป็นต้น
สำหรับ Call DW บนหุ้น HEMRAJ ของ DW28 ที่ปรับตัวขึ้นแรงในวันศุกร์ได้แก่ HEMR28C1505B +300% HEMR28C1505A +206.3% เทียบกับหุ้นอ้างอิงที่ปรับตัวขึ้น +17.2% โดยหุ้น HEMRAJ ปรับตัวขึ้นแรงหลังจากทำเทนเดอร์ออฟเฟอร์เสร็จสิ้น นอกจากนี้ DW บนหุ้น TTA ยังเป็นอีกหนึ่งหลักทรัพย์อ้างอิงที่ปรับตัวขึ้นโดดเด่น และได้รับความสนใจจากนักลงทุน
สำหรับตัวอย่าง DW28 เช่น TTA28C1507A +60.0%  TTA28C1507B +57.1% และ TTA28C1510A +25.0% เทียบกับหุ้นอ้างอิงที่ปรับตัวขึ้น +7.4% เป็นต้น ส่วนกลุ่มที่ปรับตัวลดลง ได้แก่ Call DW หุ้นธนาคาร หลังการประกาศจ่ายเงินปันผลของหุ้นอ้างอิง และรวมทั้ง Put DW บนหุ้นพลังงาน ที่ปรับตัวลงจากการที่หุ้นอ้างอิงปรับตัวขึ้น
อย่างไรก็ตาม การปรับตัวขึ้นต่อเนื่องของหุ้นพลังงาน และดัชนีหลักทรัพย์อ้างอิง ส่งผลให้นักลงทุนบางส่วนซื้อสุทธิใน Put DW โดยสำหรับการซื้อขาย DW28 นักลงทุนซื้อสุทธิ PTT28P1506A 1.6 ล้านหน่วย S5028P1506A 1.2 ล้านหน่วย ขณะที่มีแรงซื้อสุทธิใน Call DW หุ้นหลายกลุ่ม เช่น VGI28C1508A 6.4 ล้านหน่วย และ TRUE28C1508A 2.7 ล้านหน่วย ส่วนแรงขายสุทธินักลงทุนขายสุทธิใน Call DW ที่ปรับตัวขึ้นแข็งแกร่งตามหุ้นอ้างอิง เช่น ITD28C1508A 6.0 ล้านหน่วย และ TTA28C1507A 5.9 ล้านหน่วย นอกจากนี้ ยังมีนักลงทุนบางส่วนขายสุทธิใน DW ที่มีอายุคงเหลือสั้น เช่น TRUE28C1505B 2.9 ล้านหน่วย เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 48,891.51 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,158.84 ล้านบาท
คิดเป็น 2.5%